laion/Wikipedia-Exotic huggingface dataset:
הורשיו קינג

הורשיו קינג (באנגלית: Horatio King;‏ 21 ביוני 1811 – 20 במאי 1897) היה המנהל הכללי של דואר ארצות הברית בממשלו של הנשיא ג'יימס ביוקנן. הורשיו קינג נולד בפריז, מיין. הוא למד בבתי ספר ציבוריים ובגיל 18 החל לעבוד בעיתון המקומי "ג'פרסוניאן", שם הוא למד את מקצועות הדפוס ולאחר מכן היה לבעלים ולעורך של העיתון. ב־1833 הוא העביר את העיתון לפורטלנד, שם הוא הוציא אותו לאור עד 1838 ב־1839 הגיע קינג לוושינגטון די. סי., שם הוא מונה כפקיד במחלקת הדואר של ארצות הברית ושם הוא התקדם בהדרגה. ב־1854 הוא מונה כעוזר הראשון למנהל הכללי של הדואר. בינואר 1861, כאשר כיהן כמנהל הכללי בפועל של הדואר, הוא נשאל על ידי חבר קונגרס מקרוליינה הצפונית בנוגע לזכות הביול (זכות שהייתה לחברי הקונגרס ולנושאי משרות ממשלתיות לשלוח מכתבים רשמיים ללא הדבקת בולים על סמך חתימתם בלבד). בתשובתו היה קינג הראשון שדחה באופן רשמי את זכותן של המדינות לפרוש מן האיחוד. קינג כיהן בתפקיד המנהל הכללי של דואר ארצות הברית במינוי קבוע מ־12 בפברואר ועד 7 במרץ 1861. לאחר פרישתו מהשירות הממשלתי נשאר קינג בוושינגטון, ובמהלך מלחמת האזרחים הוא שירת בוועדה שפיקחה על יישום האמנציפציה במחוז קולומביה. מאמציו הובילו למספר משמעותי של עבדים לשעבר שהשתקעו במחוז. לאחר פרישתו עסק קינג בעריכת דין בוושינגטון. הוא היה פעיל בדחיפה להעברתם של שלושה חוקים, ב־1874, 1879 וב־1885, בנוגע לשימוש במעטפות דואר רשמיות, שחסכו לממשלה כספים רבים. הוא גם נמנה עם אלו שעסקו במלאכת השלמתה של אנדרטת וושינגטון, ושימש כמזכיר אגודת האנדרטה החל מ־1881. קינג הרבה לכתוב לעיתונות ופרסם מכתביו. קינג נישא פעמיים. ב־1846 הוא נשא לאישה את אן קולינס ממיין. לזוג נולדו בת ושני בנים. לאחר מותה של אן, נשא קינג ב־1875 לאישה את איזבלה א. אוסבורן. ב־1881 הוא רכש חלקת אדמה בווסט ניוטון שבמסצ'וסטס ובנה שם בית ששימש אותו ואת רעייתו איזבלה כבית קיץ, שהיה סמוך לביתו של בנם, הנרי פרנקלין קינג. הורשיו קינג נפטר בוושינגטון ב־20 במאי 1897 ונטמן בבית הקברות של הקונגרס. הוא היה אחרון חברי הקבינט של ביוקנן שנותרו בחיים. מדיה וקבצים בנושא הורשיו קינג בוויקישיתוף הורשיו קינג באתר מרכז מילר של אוניברסיטת וירג'יניה (באנגלית) הורשיו קינג, באתר "Find a Grave" (באנגלית)
חצי האי בריידנס

חצי האי בריידנס (באנגלית: Breidnes Peninsula) הוא חצי אי סלעי, בחוף אינגרד כריסטנסן, שבאנטארקטיקה. חצי האי ממוקם בין פיורד אליס, לבין פיורד לאנגנס, שבגבעות וסטפולד. אורכו של חצי האי 24 קילומטרים; ורוחבו 9 קילומטרים. חצי האי מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריטנסן, שחקרה את האזור בעונת המחקר (הקיץ האנטארקטי) 1936 – 1937. הקרטוגרפים קראו לחצי האי "בריידנסט" (בנורווגית: "Breidneset" - חצי האי הרחב). חצי האי בריידנס באתר הסקר הגאולוגי של ארצות הברית חצי האי בריידנס באתר הגאזט האנטארקטי של ממשלת אוסטרליה חצי האי בריידנס באתר הגאזט האנטארקטי המשווה SCAR של ממשלת אוסטרליה חצי האי בריידנס באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי
Love Is the Answer

Love Is the Answer (בעברית: אהבה היא התשובה) הוא אלבום האולפן ה-32 של הזמרת ברברה סטרייסנד אשר יצא ב-29 בספטמבר 2009. בניגוד לאלבומיה הקודמים האלבום הוא אלבום ג'אז. האלבום הופק על ידי דיאנה קרול (אשר ניגנה גם בפסנתר בשירי האלבום) וטומי ליפומה. בנוסף האלבום גם מכיל מוזיקת קונצרט אשר נעשתה על ידי ג'וני מנדל, אנת'וני וילסון ואלן ברודבנט. בנוסף למהדורה הרגילה של האלבום לאלבום גם יצאה מהדורת דלוקס הכוללת דיסק נוסף אשר כוללות גרסאות שונות לשירי האלבום הכוללים רק את קולה של סטרייסנד ואת נגינתה של קראל. האלבום זכה לשבחים מהמבקרים ובנוסף גם הגיע למקום הראשון בארצות הברית מה שהפך אותו לאלבום התשיעי שלה לעשות זאת ובכך סטרייסנד שברה שיא שהפכה לאמן היחיד בהיסטוריה עם אלבום במקום הראשון בארצות הברית ב-5 עשורים שונים. האלבום הגיע למעמד אלבום זהב בארצות הברית עם מכירות של 521 אלף עותקים ובכך הפך לתקליט ה-51 של סטרייסנד (כולל אלבומי אוסף, אלבומי להיטים וכדומה) שמגיע למעמד זהב במדינה. מידע על האלבום Love Is the Answer באתר MusicBrainz מידע על האלבום Love Is the Answer באתר AllMusic האלבום Love Is the Answer באתר Discogs האלבום Love Is the Answer באתר ספוטיפיי האלבום Love Is the Answer באתר דיזר האלבום Love Is the Answer באתר אפל מיוזיק האלבום Love Is the Answer באתר טיידל Gold & Platinum, RIAA (באנגלית)
The Ultimate Collection (אלבום של ברברה סטרייסנד, 2010)

The Ultimate Collection (בעברית: האוסף האולטימטיבי) הוא אלבום אוסף של הזמרת ברברה סטרייסנד אשר יצא ב-29 במרץ 2010. האלבום הגיע למקום ה-8 בבריטניה ומכר באותו השבוע 24,736 עותקים. בסוף אותה שנה הוא היה לאלבום ה-51 הנמכר ביותר בבריטניה באותה שנה עם מכירות של 231 אלף עותקים ובסוף 2013 הוא הגיע למעמד פלטינה במדינה. בצפון אמריקה האלבום זכה להצלחה פחותה כאשר לא דורג במצעד האמריקאי או קיבל שם מעמד ובקנדה דורג במקום ה-24 בלבד וגם לא קיבל מעמד. מדינה נוספת בה האלבום קיבל מעמד הייתה הונגריה שם קיבל מעמד אלבום זהב. מידע על האלבום The Ultimate Collection באתר MusicBrainz מידע על האלבום The Ultimate Collection באתר AllMusic האלבום The Ultimate Collection באתר Discogs האלבום The Ultimate Collection באתר ספוטיפיי Barbra* - The Ultimate Collection, Discogs (באנגלית)
טקס פרסי לורנס אוליבייה 1997

טקס הענקת פרסי לורנס אוליבייה לשנת 1997 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 8: "טומי" 5: "אמנות", "יון גבריאל בורקמן" ו"סטנלי" 4: "מרטין גר" ו"תשוקה" 3: "בית בובות", "אליס בארץ הפלאות", By Jeeves, "ברנשים וחתיכות" ו"מי מפחד מווירג'יניה וולף?" 2: "אליס בארץ הפלאות", Smokey Joe's Cafe,‏ The Herbal Bed, "טריסטן ואיזולדה" ו"הדוד וניה" ההפקות הבאות זכו במספר פרסים: 4: "סטנלי" 3: "טומי" 2: "מרטין גר" פרסי אוליבייה לשנת 1997
Release Me (אלבום)

Release Me (בעברית: שחרר אותי) הוא אלבום אוסף של הזמרת ברברה סטרייסנד אשר יצא ב-25 בספטמבר 2012. האלבום מכיל אוסף של שירים של הזמרת שהקליטה בעברה אך לא שוחררו מעולם. סטרייסנד אישרה את יציאת האלבום כחודש לפניי באתר הרשמי שלה. האלבום מכיל אוסף של שירים שהקליטה סטרייסנד אך מעולם לא שחררה, אותם הקליטה בין השנים 1967 ל-2011, שירים שהיו אמורים להיכנס בין היתר לאלבומים כמו Stoney End ,The Broadway Album ו-Back to Broadway. עם שחרורו האלבום גם לווה בסרט ביוטיוב בו הזמרת מדברת על כל שיר באלבום. מתוך האלבום לא יצאו סינגלים רשמיים אך כן צולם קליפ לשיר "I Think It's Going to Rain Today". האלבום הגיע למקום ה-7 במצעד האמריקאי כאשר מכר 40 אלף עותקים באותו שבוע ובכך הפך לאלבום ה-32 שלה שמגיע לעשירייה הפותחת בארצות הברית. מידע על האלבום Release Me באתר MusicBrainz מידע על האלבום Release Me באתר AllMusic האלבום Release Me באתר Discogs האלבום Release Me באתר ספוטיפיי
אלמקה

אלמקה או אלמוקה (בשבאית: 𐩱𐩡𐩣𐩤𐩠; בערבית: المقه) היה אל הירח של הממלכה התימנית העתיקה סבא. סגדו לו גם בממלכת דעמת וקיסרות אקסום באריתריאה וצפון אתיופיה. Jacques Ryckmans states, Almaqah is considered a moon god, but Garbini and Pirenne have shown that the bull's head and the vine motif associated with him may have solar and dionysiac attributes. He was therefore a priest of Ra, the male counterpart of the sun goddess Shamash / Ishtar / Isis, who was also venerated in Saba, but as a tutelary goddess of the royal Egyptian dynasty. השושלת השלטת של סבא ראתה את עצמה כזרעו של האל. אלמקה מיוצג באנדרטאות על ידי צרור של ברקים המקיפים נשק מעוגל דמוי מגל. שוורים היו קדושים עבורו. גם מקדש בראן וגם מקדש אוואם נועדו לאלמקה. מדיה וקבצים בנושא אלמקה בוויקישיתוף Ryckmans, Jacques (1992). "South Arabia, Religion of". In Freedman, D.N. (ed.). The Anchor Bible Dictionary. Vol. 6. p. 172. Ryckmans, Jacques (1989). "Le Panthéon de l'Arabie du Sud préIslamique: Etat des problèmes et brève synthèse". Revue de L'Histoire des Religions. 206 (2): 163. For similar comments also see Ryckmans, Jacques (c. 1987). "The Old South Arabian Religion". In Daum, W. (ed.). Yemen: 3000 Years of Art and Civilization in Arabia Felix. p. 107.
The Classic Christmas Album

The Classic Christmas Album (בעברית: אלבום חג המולד הקלאסי) הוא אלבום אוסף של מוזיקת חג המולד של הזמרת ברברה סטרייסנד אשר יצא ב-27 בספטמבר 2013 על ידי לגסי רקורדס וסוני מיוזיק בידור. האלבום הופק על ידי דידייה סי דויטש, ג'פרי ג'יימס וטים סטורגס ומכיל אוסף של שירים אשר היו באלבומי חג מולד קודמים של סטרייסנד. האלבום זכה לביקורות חיוביות, כך למשל אתר "AllMusic" דירג אותו בציון 3.5 כוכבים מתוך 5. אך מבחינה מסחרית האלבום לא זכה להצלחה כאשר דורג במקום ה-95 בלבד במצעד האמריקאי ודורג במקום ה-93 בלבד בצ'כיה. בשאר המדינות האלבום אינו דורג או זכה למעמד כלשהו. האלבום הגיע בשבוע הראשון ליציאתו למקום ה-150 בארצות הברית ובשבוע שלאחר מכן ירד למקום ה-152 ובשבוע השלישי צנח למקום ה-193. אך כחודש לאחר מכן נכנס מחדש למצעד למקום ה-95. לאחר מכן שהה שבועיים נוספים במצעד לפני שנפל ממנו לגמרי. במצעד אלבומי חג המולד האמריקאי האלבום הגיע למקום השני. ב-2014 האלבום נכנס מחדש למצעד האמריקאי כאשר נכנס למקום ה-159. נכון להיום האלבום בילה 11 שבועות מצטברים במצעד האמריקאי. מחוץ לארצות ברית האלבום דורג במוקם ה-93 בצ'כיה. מידע על האלבום The Classic Christmas Album באתר MusicBrainz האלבום The Classic Christmas Album באתר Discogs האלבום The Classic Christmas Album באתר ספוטיפיי דידייר סי דויטש, ג'פרי ג'יימס, טים סטורגס
פוטורה

פוטורה אינטרנשיונל (Futura International Airways) הייתה חברת תעופה ספרדית שבסיסה שכן בנמל התעופה פלמה דה מיורקה. עיסוקה העיקרי של החברה היה הפעלת טיסות שכר. החברה הוקמה בשנת 1989 על ידי חברות התעופה אייר לינגוס ובלטון אייר והבנק הספרדי "בנקו סנטנדר". החברה החלה את טיסותיה ב-17 בפברואר 1990 בטיסה בין פלמה דה מיורקה למנצ'סטר. בתחילת ספטמבר 2008 הפסיקה החברה את פעילותה בעקבות המשבר הכלכלי שגרם לה לחובות כבדים. חברת הבת האירית שלה Futura Gael הפסיקה לפעול לאחר שאיבדה את רישיון ההפעלה האווירית שלה. החברה הפעילה טיסות שכר בין ספרד לאירופה, צפון אפריקה והמזרח התיכון באמצעות מטוסי בואינג 737, והעסיקה 1,200 עובדים בשיא פעולתה. מדיה וקבצים בנושא פוטורה בוויקישיתוף Ian Taylor, Futura Airways files for bankruptcy protection, TRAVELWEEKLY, ‏8-8-2008
חלום של כל גבר

חלום של כל גבר הוא סינגל של הראפר הישראלי סאבלימינל, בשיתוף עם הזמר הישראלי גלעד ויטל, אשר יצא לאור ב-2 בפברואר 2015, כסינגל הראשון מתוך אלבום האולפן הרביעי של סאבלימינל, "צבע לחיים". את השיר הוציא סאבלימינל לאחר הפסקה מתוקשרת מהוצאה לאור של מוזיקה. השיר נכתב והולחן על ידי סאבלימינל עצמו, וגם הופק על ידיו בשיתוף אייל מזיג. לדברי סאבלימינל, השיר נכתב בהשראת אשתו והוא מתאר אותה. לשיר שתי גרסאות נוספות: גרסה אקוסטית אשר יצאה כסינגל, וגרסה מזרחית בשיתוף הזמר שימי מזרחי שנכללה באלבום "צבע לחיים". השיר זכה להצלחה רבה בצאתו והגיע בשיאו למקום הראשון במצעד ההשמעות ברדיו של חברת מדיה פורסט, ולמקום השלישי במצעד השבועי של תחנת הרדיו רשת ג'. כמו כן, השיר היה למושמע ביותר בתחנות הרדיו על פי נתוני חברת מדיה פורסט ואף זכה בפרס "הקליפ הישראלי המשודר ביותר בערוץ MTV" בטקס "Media Music Awards" של שנת 2015 שערכה החברה. לפי נתוני אקו"ם, הגיע השיר למקום ה-11 במצעד השירים המושמעים ביותר ברדיו. במצעד הפזמונים העברי השנתי זכה השיר להצלחה, והגיע למקום ה-11 במצעד השנתי של גלגלצ וה-38 במצעד השנתי של רשת ג'. בן שלו מהארץ העניק לשיר ביקורת שלילית: "הדבר המדהים ב'חלום של כל גבר', השיר החדש של סאב, הוא שאין בו שום עדות מפורשת לכך שזאת פרודיה עצמית. וזאת חייבת להיות פרודיה, כי לא ייתכן שמישהו יוציא שיר כזה, עם קליפ כזה, ויתכוון לכך ברצינות. גיבוב כזה של שוביניזם, אהבה עצמית, לאומנות, קיטש, מיליטריזם וקלישאות היפ־הופ יכול להיות אך ורק קומדיה נשכנית. ריספקט לסאבלימינל על הנכונות שלו לצחוק על עצמו, וריספקט לרמטכ"ל על הבחירה האמיצה לתעתע במאזין, לסרב להאכיל אותו בכפית הפרודיה, ולהסתכן בכך שמאזינים פחות מתוחכמים, ששומעים רק את הטקסט ולא את הסאב, יחשבו שהוא לגמרי רציני בשיר הזה". אסף נבו מישראל היום העניק ביקורת לאלבום "צבע לחיים", ותיאר את השיר כ"שיר רומנטי שמתפרץ להמנון היפ־רוק גדול וכובש". לדף השיר באתר הספרייה הלאומית עמי פרידמן, סאבלימינל: "הלוואי והיו עוד אנשים כמו הצל", באתר ynet, 2 בפברואר 2015 ערן סויסה, "עשיתי הפסקה - והנה חזרתי", באתר ישראל היום, 16 בפברואר 2015 סאבלימינל על אשתו: חלום של כל גבר, באתר nana10‏, 4 בפברואר 2015 סאבלימינל שר "חלום של כל גבר". האזינו, באתר וואלה, 2 בפברואר 2015 חלום של כל גבר (גרסה אקוסטית) - Single, באתר iTunes המצעד השבועי, שבוע 07, 2015, באתר מדיה פורסט ישראל חלום של כל גבר, באתר "פזמונט" האמנים הכי מושמעים בישראל לשנת תשע"ה, באתר ‏מאקו‏, 7 בספטמבר 2015 גילי נוי, ‏אוכל את כל המתחרים, באתר ‏מאקו‏, 12 בינואר 2016 דפנה ארד, "טרמינל 3" הוא השיר הישראלי המושמע ביותר ל-2015, באתר הארץ, 30 בדצמבר 2015 בן שלו, סאבלימינל נשמע כמו פארודיה על עצמו, באתר הארץ, 8 בפברואר 2015 אסף נבו, תרועת ניצחון, באתר ישראל היום, 1 ביוני 2017 המצעד השבועי של מדיה פורסט, באתר מדיה פורסט, ‏8–14 בפברואר 2015
פנג'אב (פקיסטן)

פֻּנְגָ'אב (באורדו ובפנג'אבי: پنجاب; מילולית: "חמש הימות") הוא מחוז במרכז פקיסטן. על פי מפקד האוכלוסין האחרון משנת 2023 אוכלוסייתו מנתה כ-127.689 מיליון בני אדם, מה שהופך אותו למחוז המאוכלס ביותר בפקיסטן וליחידה המנהלית התת-מדינית החמישית הכי מאוכלסת בעולם. ביחד עם מדינת פנג'אב בהודו, שתי המדינות חולקות ביניהן את חבל פנג'אב ואת מרכזי הדת הסיקית. המחוז הוא המרכז התעשייתי והמדיני של פקיסטן ומירב אוכלוסייתו ממוקמת על נהר האינדוס. האתר הארכאולוגי הָארָאפָּה מלמד כי עוד בימיה של תרבות עמק האינדוס, במאה ה-26 לפנה"ס, הייתה תרבות מפותחת בעברו של המחוז העכשווי. פנג'אב מייצגת את היצירה האפית של המהאבהארטה לדת ההינדואיזם ונוסף על כך יישובה של תכסילא, האוניברסיטה הראשונה בהיסטוריה, גם הוא בגבולות המחוז. בשנת 326 לפנה"ס, אלכסנדר הגדול הביס את המלך ההינדי פורוס במסגרת קרב הידספס. האסלאם הגיע לפנג'אב במסגרת כיבושי הח'ליפות האומיית במאה ה-8 לספירה. מאותה תקופה ואילך שימשה פנג'אב כדרך המעבר של ממלכות פרסיות, אפגניות וטורקיות לתוך תת-היבשת ההודית. אחמד שאה דוראני השליט סדר ממשל אפגני של האימפריה הדוראנית על פנג'אב, אך תוך זמן קצר איבדה האימפריה את שליטתה בחבל הארץ לידי האימפריה הסיקית שבהמשך נפלה לידי הראג' הבריטי. עם חלוקת הודו חבל הארץ חולק ועברו המערבי בעל הרוב המוסלמי סופח למדינת פקיסטן. פנג'אב הוא המחוז המתועש ביותר של פקיסטן. התעשייה והישגיה ממלאים 24% מכלל התוצר המקומי גולמי של המחוז. פנג'אב ידועה בעושר יחסי והיותה המחוז העשיר ביותר במדינה. פנג'אב עצמה מחולקת מבחינת עושר, בעוד צפון המחוז הוא מהאזורים העשירים ביותר במדינה, הדרום הוא אחד מהעניים ביותר במדינה. פנג'אב היא מהאזורים המעוירים ביותר בכל דרום אסיה כאשר 40% מהאוכלוסייה מתגוררים בערים ומדד הפיתוח האנושי גם הוא די גבוה ביחס לשאר המדינה. מבחינה דתית, מדי שנה ההשפעה הסופית החזקה על המחוז מביאה אלפי מאמינים כתיירים. אבי הדת הסיקית, גורו נאנאק נולד בכפר קטן בפנג'אב. מקדשי קטאי ראג' ההינדיים גם הם נמצאים במחוז אשר סך הכול ממוקמים בו מספר אתרי מורשת עולמית שהוכרזו בידי אונסק"ו כגון גני שאלימאר, מצודת לאהור, האתרים הארכאולוגיים בתכסילא ומבצר רוהתאס. אתר האינטרנט הרשמי של פנג'אב מדיה וקבצים בנושא פנג'אב בוויקישיתוף פנג'אב, באתר אנציקלופדיה בריטניקה (באנגלית) Pakistan: Administrative Division (Provinces and Districts) - Population Statistics, Charts and Map, citypopulation.de ערך זה הוא קצרמר בנושא פקיסטן ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
מזל בתולה

מזל בתולה הוא אחד המזלות שבגלגל המזלות. באסטרולוגיה המערבית. "בן מזל בתולה" הוא מי שנולד בין 23 באוגוסט לבין 22 בספטמבר. במסורת היהודית מתייחס מזל בתולה לחודש אלול. בלוח השנה במגילות קומראן משויך מזל בתולה לחודש אב. מושג זה מתייחס לרעיון שבתקופה הנתונה השמש ממוקמת בשמיים בין הכוכבים המייצגים את מזל בתולה האסטרולוגי. כיום, אין חפיפה בין קונסטלציית הבתולה לבין אזור השמיים של מזל בתולה בגלל נקיפת ציר כדור הארץ. לא ידוע בוודאות את מי בדיוק הבתולה אמורה הייתה לסמל. במשך ההיסטוריה היא קושרה כמעט עם כל האלות הבתולות כמו ענת, אישתר, איזיס ואתנה. במיתולוגיה היוונית, בדרך כלל היא מקושרת עם אלת הצדק אסטראה, אשר עזבה את הארץ בגלל סלידתה מרשעותם של בני האדם. מאזני הצדק שלה הפכו למזל הבא, מאזניים. מזל בתולה הוא אחד משלושת מזלות יסוד האדמה, יחד עם מזל שור ומזל גדי. הוא משתייך לקבוצת המזלות המשתנים, יחד עם מזל תאומים, מזל קשת ומזל דגים. הכוכב השליט של מזל בתולה הוא כוכב חמה (מרקורי). ארבעת היסודות מדיה וקבצים בנושא מזל בתולה בוויקישיתוף הרב יצחק פנגר - מזל בתולה ביהדות ספר יצירה פרק ה' משנה י"ב
זה לא אותו דבר (אלבום)

"זה לא אותו דבר" הוא האלבום הרביעי של הזמר עברי לידר שיצא לאור ב-17 בפברואר 2005. חודש בלבד לאחר יציאת האלבום לחנויות קיבל לידר אלבום זהב על מכירת 20 אלף עותקים. עד היום נמכר האלבום ביותר מ-30 אלף עותקים. באלבום זה השתמש לידר במחשב כמכשיר הקלטה בלבד ויצר אלבום נטול סימפולים. כלי המיתר המלווים את האלבום נוגנו על ידי תזמורת בת 40 נגנים. לפני הקלטת השירים לאלבום יצא לידר במספר הופעות מצומצם בשם "השירים החדשים" במסגרת פסטיבל "הפסנתר המארח" 2004, בו שר שירים מתוך האלבום בליווי פסנתר בלבד לפני שעובדו והופקו בתוך האלבום. השיר הראשון שיצא לרדיו "זכיתי לאהוב" הפך במהרה ללהיט, וכך גם הבאים - "ניסים", "להבין את המים" ו"זה לא אותו דבר". להבין את המים (3:19) זה לא אותו דבר (4:38) ניסים (3:27) זכיתי לאהוב (4:43) כשאתה לבד (3:41) פלרמו (5:16) מטייל אוסטרלי (4:51) השיר ששרת לה (3:50) יום טוב (3:50) אחד (3:32) הזמן עכשיו (4:47) בנוסף, מצורף לאלבום קטע מולטימדיה - קליפ האנימציה של השיר "זכיתי לאהוב". עברי לידר - פסנתר, כתיבת מילים, מלחין, הפקה מוזיקלית גולן זוסקוביץ' - בס גלעד שמואלי - תופים עילי בוטנר - גיטרות אייל שחר - קלידים אודי הרפז - מנצח תזמורת האלבום "זה לא אותו דבר" יצא גם במהדורה כפולה ומוגבלת הכוללת את דיסק הבונוס "FIGHT!‎", ובו גרסות אלקטרוניות ללהיטים שונים מכל הזמנים של עברי לידר, שהופק בשיתוף עם הנרי. FIGHT!‎‏ (3:07) מרי לנצח (4:46) על קו המים (4:02) חולצת פסים (4:23) זמן (3:47) בוא (7:02) מרי לנצח (Club Mix)‏ (7:30) כך ברא אותך הטבע (3:32) בנוסף, מצורף לדיסק קטע מולטימדיה - קליפ לשיר "כך ברא אותך הטבע". עברי לידר - כתיבת מילים, הלחנה פרט ל"כך ברא אותך הטבע", שכתב והלחין (וביצע במקור) ארז הלוי הנרי - עיבוד, הפקה מוזיקלית מידע על האלבום זה לא אותו דבר באתר MusicBrainz
Dedicated

Dedicated הוא אלבום האולפן הרביעי של הזמרת הקנדית קארלי ריי ג'פסן. האלבום יצא לאור ב-17 במאי 2019 דרך חברות התקליטים 604, Schoolboy ואינטרסקופ רקורדס. לקידום האלבום יצאה ג'פסן לסיבוב ההופעות "The Dedicated Tour", במהלכו הופיעה באירופה, באמריקה הצפונית ובאסיה. כשנה לאחר הוצאתו, הוציאה ג'פסן את האלבום Dedicated Side B, הכולל שירים שלא נכנסו לאלבום זה. האלבום הגיע למקום ה-18 במצעד האלבומים האמריקאי בילבורד 200, לאחר שמכר 21 אלף יחידות שקולות לאלבום בארצות הברית בשבוע הראשון להוצאתו. שבוע לאחר מכן ירד האלבום למקום ה-182, ובשבוע שאחריו יצא מהמצעד, לאחר ששהה בו שבועיים בלבד. מידע על האלבום Dedicated באתר MusicBrainz מידע על האלבום Dedicated באתר AllMusic האלבום Dedicated באתר Discogs האלבום Dedicated באתר ספוטיפיי האלבום Dedicated באתר דיזר האלבום Dedicated באתר אפל מיוזיק האלבום Dedicated באתר טיידל האלבום Dedicated באתר יוטיוב Carly Rae Jepsen drops surprise 'Dedicated Side B' album: 'I'm bad at keeping secrets', EW.com (באנגלית) Report: Carly Rae Jepsen's 'Dedicated' Debuts With 13K US Sales, 21K Total US Units, Headline Planet, ‏2019-05-24 (באנגלית) מידע על Dedicated, באתר המצעד של ניו זילנד
העצם המזמרת

העצם המזמרת (בגרמנית: Der singende Knochen) היא מעשייה גרמנית שלוקטה על ידי האחים גרים. בספרם "מעשיות האחים גרים", היא המעשייה ה-28. בארץ שבה חזיר בר ידוע לשמצה גרם פגע באדמות וגבה את חייהם של בני אדם ובהמות, המלך הבטיח שמי שיצליח לתפוס את החזיר, חי או מת, יישא את בתו היחידה לאישה. שני אחים יצאו למשימה - הבכור היה חכם וערמומי, והצעיר היה תמים וטוב לב, אך לא חכם במיוחד. האחים נכנסו ליער שבו שכן חזיר הבר מכיוונים שונים. בדרכו של הצעיר, הוא פגש איש קטן שנתן לו כידון שיעזור לו להרוג את החזיר מבלי שיפגע. הוא אכן הצליח להרוג אותו, ולאחר מכן סחב את גופתו על כתפיו עד שיצא מצידו השני של היער והגיע ליד פאב, שבו שהה האח הבכור שחשב שחזיר הבר בטח יברח לו ושכדאי לו להתחיל את המסע אחרי ששתה. הבכור ראה את אחיו הקטן נושא את גופת חזיר הבר וקינא בו. הוא קרא לו להיכנס לפאב ולשתות איתו, והצעיר סיפר לאחיו על השתלשלות האירועים. האח הבכור דאג לעכב את אחיו, ובחשכת הערב יצאו שניהם ללכת ביחד. בהגיעם לגשר שעמד מעל נחל, האח הבכור דאג שאחיו ילך לפניו, ואז הכה אותו והפיל אותו למטה. האח הצעיר מת, ואחיו קבר אותו מתחת לגשר, הביא למלך את החזיר בעצמו והתחתן עם בתו. הוא דאג לספר שחזיר הבר בטח הרג את אחיו הצעיר, וכך האמינו כולם. שנים רבות לאחר מכן הלך רועה צאן עם העדר שלו ליד הגשר, ומצא עצם קטנה ולבנה. הוא הכין ממנה פיה לקרן שלו, וכשנשף בה, היא התחילה לשיר מעצמה: תקע בקרן, הרועה, תן מוצא לקול תועה. הרגני אחי באין־רואה וקברני כאן, היטב מוסווה. רצחני הזד על אם־הדרך כדי לזכות בבת־המלך. — תרגומו של אברהם קנטור לשיר הרועה, נלהב מהקרן, החליט להביא אותה למלך. כששמע המלך את השיר, הוא הבין מה עומד מאחוריו וציווה לחפור באדמה שבסביבת הגשר, וכשגופת האח הצעיר נמצאה, האח הבכור לא יכול היה להכחיש את המעשים שלו. הוא הושלך למים בתוך שק תפור וכך נקבע מותו. אחרי כל השנים, האח הצעיר הובא לקבורה מכובדת. מדיה וקבצים בנושא העצם המזמרת בוויקישיתוף
טרוי ג'נטיל

טרוי ג'נטיל (באנגלית: Troy Gentile; נולד ב-27 באוקטובר 1993) הוא שחקן אמריקאי. נולד בשם טרוי פרנסיס פארשי (Troy Francis Farshi) בבוקה רטון, פלורידה שבארצות הברית, לדברה (לבית ג'נטיל) ולאלברט פארשי. כאשר היה כבן ארבע משפחתו עברה ללוס אנג'לס, קליפורניה. אביו הוא ממוצא איראני ואמו היא ניו יורקית ממוצא איטלקי. למד במכללה קהילתית, טרם ליהוקו לסדרת הטלוויזיה "הגולדברגים". ג'נטיל גילם את דמותו של קרייג פרגוסון הצעיר בתוכנית The Late Late Show with Craig Ferguson באוקטובר 2005. לאחר מכן הופיע בסרטים כגון שומר ראש במבצע ובית מלון לכלבים. מאז ספטמבר 2013 מגלם את דמותו של בארי גולדברג בקומדיית המצבים "הגולדברגים" של רשת ABC. הכי גרועים בליגה (2005) נאצ'ו ליברה (2005) מפרט הגורל (2006) כמה גרוע זה יכול להיות?! (2007) אף פעם לא אהיה שלך (2007) צ'אק בין הסדינים (2007) פיינאפל אקספרס (2008) שומר ראש במבצע (2008) בית מלון לכלבים (2009) החיים היפים של זאק וקודי (2006) זיפ (2006) Fugly (2007) הפמליה (2008) הות'ורן (2010) הגולדברגים (2013–הווה) מקום טוב באמצע (2015) Schooled (2019) מדיה וקבצים בנושא טרוי ג'נטיל בוויקישיתוף טרוי ג'נטיל, ברשת החברתית אקס (טוויטר) טרוי ג'נטיל, במסד הנתונים הקולנועיים IMDb (באנגלית) טרוי ג'נטיל, באתר "אידיבי", מאגר הידע העברי לקולנוע ישראלי ועולמי טרוי ג'נטיל, באתר AllMovie (באנגלית) טרוי ג'נטיל, באתר Rotten Tomatoes (באנגלית) טרוי ג'נטיל, באתר Metacritic (באנגלית) טרוי ג'נטיל, במסד הנתונים הקולנועיים KinoPoisk (ברוסית)
קרונאט

קרונאט (באנגלית: Cronut) הוא הכלאה בין קרואסון ודונאט, אשר הומצא על ידי השף קונדיטור הניו יורקי דומיניק אנסל. המאפה דומה לדונאט ועשוי מבצק דמוי קרואסון הממולא בקרם במגוון טעמים המטוגן בשמן זרעים. סימן מסחרי נרשם בשם "קרונאט" במשרד הפטנטים וסימני המסחר של ארצות הברית. בשנת 2013, יצר בעל המאפייה דומיניק אנסל יחד עם לבינזון א. (לפי "יסודות האפיה", מרלן קלוז'ו) את המאפה מבצק הדומה לזה של קרואסון ממולא בקרם. הקרונאט הוצג ב-10 במאי 2013 במאפיית דומיניק אנסל, הממוקמת בשכונת סוהו שבניו יורק. באותו לילה דיווח מגזין ניו יורק על המאפה החדש. הפוסט הניב עניין רב, ועד היום השלישי נוצר תור של למעלה ממאה איש מחוץ לחנות כדי לקנות אותו. בתוך תשעה ימים מאז הצגת המאפה לתפריט של המאפייה, הגיש אנסל בקשה לרישום המאפה כסימן מסחרי בשם "קרונאט". לאחר יציאתו לשווקים של הקרונאט, מוצרים דומים צצו ברחבי העולם. דומיניק אנסל הוציא בשנת 2015 מתכון ביתי לקרונאט בספר הבישול שלו, "דומיניק אנסל: המתכונים הסודיים". המתכון הביתי, בדומה למתכון המקורי, דורש 3 ימי עבודה. מגזין "וילג' ווייס" כינה את המאפה "יצירת מופת". מגזין "טיים" כינה את הקרונאט "אחת ההמצאות הטובות ביותר של שנת 2013". מדיה וקבצים בנושא קרונאט בוויקישיתוף מירב סריג, גלובס, ‏הקרואסון החדש שמטריף את אמריקה, באתר ‏מאקו‏, 30 ביוני 2013 Introducing the Cronut, a Doughnut-Croissant Hybrid That May Very Well Change Your Life - Grub Street New York "Meet the Cronut: Croissant-Donut Hybrid Takes Pastry World by Storm - ABC News". Abcnews.go.com. 2013-05-20. נבדק ב-2014-04-19. Katie Little (2013-06-07). "Cronut Mania Spawns Imitators and a Trademark Rush". Cnbc.com. נבדק ב-2014-04-19. USPTO. "Cronut". נבדק ב-30 בינואר 2014. {{cite web}}: (עזרה) "Eureka! From Gone Girl to the selfie stick – how one great idea can change your life". The Guardian. 6 בנובמבר 2015. {{cite news}}: (עזרה) Shunk, Laura (2013-12-04). "Cronut Wizard Dominique Ansel: "I Want to Make the World of Pastry Exciting"". Blogs.villagevoice.com. אורכב מ-המקור ב-2014-02-13. נבדק ב-2014-02-26. Merwin, Hugh (9 במאי 2013). "Introducing the Cronut, a Doughnut-Croissant Hybrid That May Very Well Change Your Life". Grub Street. {{cite web}}: (עזרה) Brendan O'Connar (8 במאי 2015). "The Mysterious Persistence of the Cronut". New York Times. {{cite news}}: (עזרה) "The 'Cronut'…Er, That's the 'Doughssant'…Has Arrived In St. Louis « CBS St. Louis". Stlouis.cbslocal.com. 2013-07-08. אורכב מ-המקור ב-2013-12-19. נבדק ב-2014-04-19. Tenny Tatusian Cronut in LA: Semi Sweet Bakery to introduce the Crullant Los Angeles Times-Jun 27, 2013 'Cronut' craze has made it to Jacksonville June 28, 2013 FCN A homemade version of the Cronut Minneapolis Star Tribune-Jun 26, 2013 "Good Food - From cronut to zonut, pastry fever comes to Sydney". Smh.com.au. 2013-06-14. נבדק ב-2014-04-19. "Where to get cronuts in London". 2013-08-23. נבדק ב-2015-09-24. "Dominique Ansel's At-Home Cronut". ABC News. נבדק ב-2016-07-05. Tejal Rao (2013-05-10). "The Cronut Is a Doughnut-Croissant Love Child". The Village Voice. אורכב מ-המקור ב-2014-08-14. נבדק ב-2014-08-13. Staff, TIME (2013-11-13). "The 25 Best Inventions of the Year 2013". TIME. אורכב מ-המקור ב-2017-06-24. נבדק ב-2018-01-17.